17/08/2016 | Administración LocalMunicipal
Santa Comba
Acordos do Pleno da Corporación sesión organizativa feita o 22/06/2016

Asunto: acordos do Pleno da Corporación sesión organizativa feita o 22/06/2016 O Pleno da Corporación municipal en sesión extraordinaria feita o 22 de xuño de 2016, adoptou, entre outros, os acordos extractados seguintes: “1.- PROPOSTA ALCALDÍA: FIXACIÓN PERIOCIDADE DAS SESIÓNS PLENARIAS ACORDO: O Pleno, visto o expediente que consta na sesión; vista a proposta da alcaldesa de data 6 de xuño de 2016. Asunto: a fixación da periodicidade das sesións plenarias, por maioría simple dos presentes (votos a favor oito: 5 votos dos concelleiros do grupo municipal do PP e 3 votos dos concelleiros do grupo municipal TEGA; votos en contra cinco: 5 votos dos concelleiros dos concelleiros do grupo municipal do PSdeG-PSOE e ningunha abstención e de conformidade coa proposta da alcaldesa de data 6 de xuño de 2016. Asunto: a fixación da periodicidade das sesións plenarias que se transcribe, aproba este acordo: “PROPOSTA DO ALCALDE AO PLENO Asunto: a fixación da periodicidade das sesións plenarias O Pleno da Corporación municipal, por maioría absoluta, en sesión feita o 26 de maio de 2016, debateu e votou a moción de censura, sendo elixida alcaldesa do municipio, polo que cómpre o establecemento da periodicidade das sesións ordinarias que deberá celebrarse, como mínimo, cada dous meses na base dos habitantes do municipio. Visto que o artigo 46.2 da Lei 7/1985, do 2 de abril, reguladora das bases do réxime local; o art.78.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, e o artigo 210.2 da Lei 5/1997, do 22 de xullo, da administración local de Galicia (LALGA), propón ao Pleno a adopción do seguinte ACORDO Primeiro.- O Concello Pleno celebrará sesión ordinaria o cuarto venres de cada mes impar, ás 20:30 horas (oito e media do serán). Segundo.- Facultar á alcaldesa para, previa consulta cos voceiros dos grupos políticos municipais, pospoñer ou avanzar a celebración das sesións ordinarias do Pleno, dentro do mes da súa celebración, cando a data fixada sexa festivo, se atope incluído nun período vacacional ou concorran outras circunstancias que así o aconselle. Terceiro.- Cando por razóns xustificadas non poida celebrarse á hora indicada, o cambio desta non implicará que a sesión non teña carácter ordinario. Non obstante, a Corporación municipal acordará o que considere. Santa Comba, 6 de xuño de 2016 A alcaldesa María Josefa Pose Rodríguez” 2.- PROPOSTA ALCALDÍA: CREACIÓN E COMPOSICIÓN DAS COMISIÓNS INFORMATIVAS PERMANENTES ACORDO: O Pleno, visto o expediente que consta na sesión; vista a proposta da alcaldesa de data 8 de xuño de 2016. Asunto: a creación e a composición das comisións informativas permanentes, por maioría simple dos presentes (votos a favor oito: 5 votos dos concelleiros do grupo municipal do PP e 3 votos dos concelleiros do grupo municipal TEGA; votos en contra: ningún e abstencións cinco: 5 abstencións dos concelleiros do grupo municipal do PSdeG-PSOE) e de conformidade coa proposta da alcaldesa de data 8 de xuño de 2016. Asunto: a creación e a composición das comisións informativas permanentes que se transcribe, aproba este acordo: “PROPOSTA DA ALCALDÍA A O PLENO Asunto: a creación e a composición das comisións informativas permanentes De conformidade co disposto nos artigos 20.1. c da Lei 7/1985 de 2 de abril, reguladora das bases de réxime local e 123 e seguintes do Regulamento de organización, funcionamento e réxime xurídico das entidades locais, créanse as comisións informativas permanentes, como órganos sen atribucións resolutorias que teñen por función o estudo, informe e consulta dos asuntos que sexan sometidos á consideración do Pleno e da Xunta de Goberno Local, cando esta actúe con competencias delegadas polo Pleno, agás cando haxa de adoptarse acordos declarados urxentes así como o seguimento do alcalde, da Xunta de Goberno Local e do/as concelleiro/as que ostenten delegacións, sen prexuízo das competencias de control que corresponden ao Pleno. Igualmente informarán daqueles asuntos da competencia propia da Xunta de Goberno e do alcalde que lles sexan sometidos ao seu coñecemento por expresa decisión daqueles. Por todo elo, se eleva ao Pleno da Corporación municipal a seguinte PROPOSTA E ACORDO DE RESOLUCIÓN: Primeiro.- Crear CUATRO comisións Informativas, coa denominación, número de membros que a integran e materias sobre as que exercerán as súas atribucións, na forma que a continuación se sinala: Denominación: 1.- COMISIÓN INFORMATIVA ESPECIAL DE CONTAS E FACENDA.2.- COMISIÓN INFORMATIVA DE OBRAS, SERVIZOS E URBANISMO.3.- COMISIÓN INFORMATIVA DE BENESTAR SOCIAL EDUCACIÓN, CULTURA, XUVENTUDE E DEPORTES 4.- COMISIÓN INFORMATIVA DE ASUNTOS DO PLENO. Ámbito de materias: 1.- Comisión informativa especial de Contas e Facenda Esta comisión exercerá as atribucións que a lexislación atribúe á Comisión Especial de Contas, e en concreto, o exame, estudo e informe de todas as contas, presupostarias e extrapresupostarias, que deba aprobar o Pleno da Corporación. As súas competencias refírese fundamentalmente ás seguintes materias: orzamento e expedientes de modificación de créditos, contas, gastos de competencia do pleno, operacións de crédito, inventarios, balances, ordenanzas fiscais, patrimonio municipal e calquera outro asunto de natureza económico-financeiro. Coñece así mesmo os asuntos relaciones coa xestión do dominio público. Concesións administrativas e autorizacións sobre o mesmo. Tamén coa función pública, funcionarios, persoal laboral, persoal eventual, relacións sindicais, seguridade e hixiene, protocolo e relacións públicas.2.- Comisión informativa de Obras, Servizos e Urbanismo As súas competencias serán as de ditame, estudo e informe ou consulta sobre asuntos de competencia do Pleno relacionados con obras e servizos en estradas e camiños municipais, plans de obras e servizos de competencia municipal, plans especiais así como os relacionados coas infraestruturas e equipamento urbano (subministración de auga, sumidoiro, recollida do lixo, limpeza de vías públicas, punto limpo, etc.,), a xestión dos respectivos servizos, e calquera outro asunto de natureza de obra de ámbito local ou servizo de competencia municipal. Tamén os asuntos relacionados encadrados na área de Urbanismo, e en especial, os relacionados con urbanismo, en concreto co planeamento, xestión e disciplina urbanística.3.- Comisión informativa de Benestar Social, Educación, Cultura, Xuventude e Deportes As súas competencias serán as de ditame, estudo e informe ou consulta sobre asuntos de competencia do Pleno relacionados coa información xuvenil; asociación e participación xuvenil; actividades formativas e recreativas para a xuventude; actividades deportivas; xestión de instalacións deportivas; asociacionismo deportivo; programas de actividades deportivas en colaboración con outras entidades, organismos, asociacións; subvencións en materia deportiva; e promoción da participación mocidade na vida política, económica e cultural. Coñecerá os asuntos da área de Cultura e área de Educación, con especial atención en materia de educación (infantil, primaria, secundaria, formación profesional, EPA, ensinanzas no reguladas, centros públicos e concertados, comedores escolares), bolsas de estudo, arquivos e bibliotecas. Tamén a promoción da cultura; programas actividades culturais e en colaboración con outras entidades e organismos; subvencións culturais e patrimonio histórico-artístico. Tamén as competencias serán en materia de Servizos Sociais, en especial, no tocante á prestación de servizos sociais de competencia municipal, a xestión dos servizos sociais municipais; financiamento de servizos sociais; asistencia domiciliaria; prestacións sociais; asociacionismo asistencial; voluntariado social; infancia e menores; discapacitados; maiores; promoción das políticas de igualdade de xénero; así como promoción da solidaridade. Coñecerá asuntos coa sanidade en materia de xestión da saúde en todas as manifestacións e de competencia municipal.4.- Comisión informativa de Asuntos do Pleno Terá atribucións en materia de turismo, promoción económica, agricultura, feiras, festexos, emigración e todos aqueles asuntos non atribuídos a outra comisión informativa permanente. Composición: Cada unha das comisións se integra por un número de cinco (5) concelleiros. Todos os grupos políticos integrantes das Corporacións teñen dereito a participar nos órganos mencionados mediante a presenza de concelleiro/as pertencentes a este, e tendo en conta que a composición destas comisións debe acomodarse á proporcionalidade existente nos distintos grupos políticos establécese a representatividade seguinte: GRUPO POLÍTICO MUNICIPAL DO PSdeG-PSOE: 2 membros GRUPO POLÍTICO MUNICIPAL DO PARTIDO POPULAR: 2 membros GRUPO POLÍTICO MUNICIPAL DE TEGA: 1 membro A adscrición concreta a cada comisión dos membros da Corporación que deban formar parte da mesma en representación de cada grupo farase mediante escrito do voceiro do mesmo, dirixido ao alcalde, que procederá ao nomeamento, e do que se dará conta ao Pleno, sen prexuízo da efectividade inmediata do nomeamento. Poderá designarse un suplente por cada titular. O alcalde é o presidente nato de todas as comisións, sen embargo, a presidencia efectiva de cada comisión poderá delegala en calquera membro da Corporación, a proposta da propia comisión, despois da correspondente elección feita no seu seo. A comisión proporá igualmente o nomeamento dun vicepresidente. O vicepresidente terá como función a de substituír nas súas funcións ao presidente en casos de ausencia, abstención legal ou imposibilidade de acudir ás sesións. Segundo.- As comisións informativas celebrarán sesión ordinaria nos prazos legalmente establecidos antes da celebración das sesións plenarias, na hora que estableza o alcalde ou o seu respectivo presidente, os cales poderán, así mesmo, convocar sesións extraordinarias ou urxentes das mesmas. Terceiro.- O secretario das comisións será o da Corporación ou funcionario que se designe. Cuarto.- Este acordo terá efectos inmediatos desde a súa adopción polo Pleno, sen prexuízo da súa publicación regulamentaria. O alcalde convocará as correspondentes sesións de constitución das comisións creadas dentro do prazo de dous meses a contar desde a data antes sinalada. No obstante, o Concello Pleno, resolverá o que proceda. Santa Comba, 8 de xuño de 2016 A alcaldesa Maria Josefa Pose Rodríguez” 3.- PROPOSTA ALCALDÍA: DELEGACIÓN DE ATRIBUCIÓNS DO PLENO NA XUNTA DE GOBERNO LOCAL E NO ALCALDE O Pleno da Corporación municipal, visto o expediente que consta na sesión, vista a Proposta da Alcaldía: ”Asunto: Delegación de atribucións do Pleno na Xunta de Goberno Local e no alcalde” de data 16 de xuño de 2016, vista a emenda de supresión do parágrafo terceiro do punto primeiro na proposta da Alcaldesa, por unanimidade dos presentes (trece votos a favor: 5 votos dos concelleiros do grupo m. do PP, 5 votos dos concelleiros do grupo m. PSdeG-PSOE e 3 votos dos concelleiros do grupo m. TEGA; ningún voto en contra e ningunha abstención), aproba este acordo: Aprobar a Proposta da Alcaldía: ”Asunto: Delegación de atribucións do Pleno na Xunta de Goberno Local e no alcalde” de data 16 de xuño de 2016, coa emenda de supresión do parágrafo terceiro do punto primeiro na proposta da Alcaldesa de data 16 de xuño de 2016, plantexada pola Alcaldesa verbalmente na sesión e aprobada polo Pleno (segundo consta na acta), que se transcribe: “PROPOSTA DO ALCALDE AO PLENO Asunto: Delegación de atribucións do Pleno na Xunta de Goberno Local e no alcalde O Pleno da Corporación municipal, por maioría absoluta, en sesión feita o 26 de maio de 2016, debateu e votou a moción de censura, sendo elixida alcaldesa do municipio, polo que cómpre o establecemento da periodicidade das sesións ordinarias que deberá celebrarse, como mínimo, cada dous meses na base dos habitantes do municipio. Logo de ver os artigos 22.4 da Lei 7/85, de 2 de abril, de bases de réxime local (LBRL), e 64.5 da Lei de Administración Local de Galicia, referente á delegación de atribucións do Pleno a prol da Xunta de Goberno Local. Esta alcaldía, en aras do interese público, co fin de axilizar na maior medida posible a xestións dos asuntos municipais, propón a Corporación Municipal a adopción da seguinte PROPOSTA E ACORDO DE RESOLUCIÓN Primeiro.- Delegar na Xunta de Goberno Local as atribucións de competencia do Pleno seguintes: – O exercicio de accións xudiciais e administrativas e a defensa da Corporación en materias de competencia plenaria (art.22.2. j da LBRL). – A declaración de lesividade dos actos do Concello (art.22.2. k da LBRL). Segundo.- A delegación comprende tanto as facultades de dirección e xestión como a de resolver mediante actos administrativos que afecten a terceiros. Terceiro.- Publicar no Boletín Oficial da Provincia. Sen embargo, a Corporación Municipal acordará o que estime pertinente. Santa Comba, 16 de xuño de 2016 A Alcaldesa María Josefa Pose Rodríguez” 4.- PROPOSTA ALCALDÍA: NOMEAMENTO REPRESENTANTES DA CORPORACIÓN EN ÓRGANOS COLEXIADOS DE COMPETENCIA DO PLENO. ACORDO: O Pleno, visto o expediente que consta na sesión; vista a proposta da alcaldesa de data 6 de xuño de 2016. Asunto: nomeamento de representantes da corporación en órganos colexiados de competencia do Pleno, por maioría simple dos presentes (votos a favor oito: 5 votos dos concelleiros do grupo municipal do PP e 3 votos dos concelleiros do grupo municipal TEGA; votos en contra cinco: 5 votos dos concelleiros do grupo municipal PSdeG-PSOE e ningunha abstención ) e de conformidade coa proposta da alcaldesa de data 6 de xuño de 2016. Asunto: nomeamento de representantes da corporación en órganos colexiados de competencia do Pleno que se transcribe, aproba este acordo: <<PROPOSTA DO ALCALDE AO PLENO Asunto: nomeamento de representantes da corporación en órganos colexiados de competencia do Pleno O Pleno da Corporación municipal, por maioría absoluta, en sesión feita o 26 de maio de 2016, acordou o nomeamento dunha nova alcaldesa, ao prosperar unha moción de censura ao anterior alcalde, polo que cómpre o establecemento da nova organización municipal. Como consecuencia, faise necesario levar a cabo o nomeamento de representantes do Concello en determinados órganos colexiados nos que se atopa representado. Vistos os artigos 38. c do RD 2568/1986, do 28 de novembro, de organización, funcionamento e réxime xurídico das entidades locais e artigo 77 da Lei de Administración de Galicia, oídos os grupos políticos, proponse ao Pleno a adopción do seguinte ACORDO Primeiro.- Nomear aos representantes da Corporación nos órganos colexiados de competencia do Pleno que se relacionan: Colexio Barrié de la Maza Titular: Daniel Isaac Cerdeira Mach Suplente: Concha Kostich Sague Colexio Pepe de Nonia Jambrina Camperos Titular: José García Suárez Suplente: Xianmin Penguicha Umbria IES TERRA DE XALLAS Titular: Sara Maria Bisa Doiz Suplente: Iuliana Elena Meruendano Magnier CRA de Ana Candelaria Abdelmalek Wallner Titular: Sara Maria Bisa Doiz Suplente: José Pose Pazos Agader GDR 19 Terras de Compostela Titular: Francisco José Ameijeiras Álvarez Suplente: Javier Facal Calvo Consorcio Galego de Servizos de Igualdade e Benestar Titular: Daniel Isaac Cerdeira Mach Suplente: María Josefa Pose Rodríguez Mancomunidade Tallas-Tines-Tambre Equipo de goberno: 1.- Xianmin Penguicha Umbria 2.- Juan Carlos Pérez Gerpe Membro non pertencente equipo goberno: 3.- Mesa Comercio Presidente: María Josefa Pose Rodríguez Vogal 1º: Ahmed Salem Ionelia Mielke Becedoni 2º: Javier Facal Calvo secretario: Francisco José Ameijeiras Álvarez Suplentes de Presidente: María Esther Espasandín Turnes de Vogal 1º: José García Suárez de Vogal 2º: Juan Carlos Pérez Gerpe de secretario: Silvia Cancela Blanco Segundo.- Notificar o nomeamento aos concelleiros designados e aos órganos colexiados respectivos. A Corporación municipal acordará o que estime. Santa Comba, 6 de xuño de 2016 A alcaldesa María Josefa Pose Rodríguez>> “5.- PROPOSTA ALCALDÍA: INDEMNIZACIÓNS E ASISTENCIAS ÓS MEMBROS DA CORPORACIÓN MUNICIPAL ACORDO: O Pleno, visto o expediente que consta na sesión; vista a proposta da alcaldesa de data 8 de xuño de 2016. Asunto: indemnizacións e asistencias aos membros da Corporación municipal, por maioría simple dos presentes (votos a favor oito: 5 votos dos concelleiros do grupo municipal do PP e 3 votos dos concelleiros do grupo municipal TEGA; votos en contra cinco: 5 votos dos concelleiros do grupo m. PSdeG-PSOE e ningúnha abstención) e de conformidade coa proposta da alcaldesa de data 8 de xuño de 2016. Asunto: indemnizacións e asistencias aos membros da Corporación municipal que se transcribe, aproba este acordo: <<PROPOSTA AO PLENO Asunto: indemnizacións e asistencias aos membros da Corporación municipal Os membros das Corporacións Locais teñen dereito a percibir indemnizacións na contía e condicións que estableza o Pleno da Corporación, en concepto de asistencias pola concorrencia efectiva ás sesións dos órganos colexiados dos que formen parte, ao abeiro do artigo 75, apartado 1, 3 e 5 da Lei 7/1985, do 2 de abril, reguladora das bases do réxime local, e o artigo 13 do RD 2568/1986, do 28 de novembro, regulamento de organización, funcionamento e réxime xurídico das entidades locais. A alcaldesa propón ao Pleno a adopción do seguinte ACORDO: Primeiro.- Polas asistencias, os/as concelleiros/as percibirán as seguintes cantidades: - Por asistencia a plenos, a cantidade de 120,00 € - Por asistencia a comisións informativas, a cantidade de 120,00 € - Por asistencia a Xunta de Goberno Local, a cantidade de 120,00 € - Por asistencia a mesas de contratación, comisións de traballo ou tribunais de valoración dependentes desta Corporación: 60 € Cando nun mesmo día se celebren dúas ou máis sesións dos órganos mencionados, os/as concelleiro/as percibirán as asignacións por cada unha delas na contía que corresponda. As cantidades acreditadas satisfaranse a título persoal de cada perceptor, previa retención do IRPF, aplicándoselle a porcentaxe que se notifique por cada concelleiro/a, o que deberá facer dentro do prazo dos 15 días contados desde a adopción deste acordo e, de non presentarse, estarase ao disposto na lexislación vixente para estes casos. As retribucións e indemnizacións dos membros da corporación axustaranse ás normas que en cada momento se elaboren ao efecto. Segundo.- O Pleno da Corporación municipal comprométese a consignar nos seus orzamentos cantidade suficiente para atender estas obrigas económicas. Terceiro.- Este acordo publicarase no Boletín Oficial da Provincia, no taboleiro de anuncios e na páxina web deste Concello. Santa Comba, 8 de xuño de 2016 A alcaldesa María Josefa Pose Rodríguez” Fágoo público, os artigos 70, 75.5 e 104 da Lei 7/1982, de 2 de abril, bases de réxime local; o artigo 51.2 e 71.2 do Real decreto 2568/1986, do 28 de novembro, regulamento de organización, funcionamento e réxime xurídico das entidades locais (BOE núm.305, do 22/12/2015) e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992). Santa Comba, 29 de xullo de 2016 A alcaldesa María Josefa Pose Rodríguez